  Наталья Тетерина 8-тӥ инвожое Удмуртиысь гурт возёсъя но сиён-юонъя министерствоын элькунысь кутскись фермеръёслы, семьяен пудо вордӥсь фермаослы но гурт возёсъёслы грантлы сертификатъёс сётӥзы. Со сярысь удысэтлэн пресс-службаез ивортэ. Кызьы шуэмын ивортонын, туэ грантъёс 23 фермеръёс басьтозы, оглом 128 миллион 200 сюрс манет. Та коньдон возёсъёсты но соослэсь ваньбурзэс азинтонэ кутӥськоз. Семья фермаослэн тросэз ӵектосъёссы ужан тӥрлык басьтыны но сюро таза пудолэсь лыдзэ будэтыны чакламын. Кыкез —выль пуктӥськонлы. Одӥгез 104 йырлы скал гид Алнаш ёросын ужаны кутскоз. Кыкетӥез — Сарапул ёросын, со 75 йырлы чакламын Удмуртиысь гурт возёсъя но сиён-юонъя министерстволэн пресс-службаез12 кутскись фермеръёс пӧлысь сизьымез йӧл поттонэн вырозы, нош куатез — сӥльлы пудо вордонэн. Ватсалом, 2012–2017 аръёсы Удмуртиын  куинь гурт возёсъёслы но 182 фермеръёслы грантъёс сётэмын. Соос пӧлысь 141-ез кутскись фермеръёс но 41-ез семьяен пудо гид возисьёс. Юрттэтлэн оглом быдӟалаез 398 миллион 900 сюрс манет луиз. Грант басьтэмъёс вить арскын 203 ужан инты кылдытӥзы. Тегъёс: Ижкар Удмуртия гуртвозёс фермервозёсъёс юрттэт йӧл коньдон пудовордон гуртвозёсъяминистерство  